ריצ'רד רוג'רס (מלחין)

**ריצ'רד צ'ארלס רוג'רס** (אנגלית: **Richard Charles Rodgers**;  28 ביוני 1902 - 30 בדצמבר 1979) היה מלחין יהודי-אמריקאי, שכתב מוזיקה ל-43 מחזות זמר בברודוויי (19 מתוכם עובדו לקולנוע) וליותר מ-1,000 שירים. רובם עם שותפיו הפזמונאים לורנץ הארט ואוסקר המרשטיין. בכך היה לאחת הדמויות החשובות בעיצוב ספר השירים האמריקאי הגדול. הוא אחד משני האישים הבודדים שזכו בפרס אוסקר, פרס טוני, פרס גראמי, פרס אמי ופרס פוליצר (השני הוא המלחין מרווין האמליש).

## תולדות חייו
### ראשית דרכו
רוג'רס נולד למשפחה יהודית אמידה ברובע קווינס בניו יורק. אביו היה רופא, שאינגלז את שם משפחתו מ"אברהמס " ל"רוג'רס" על מנת שיישמע אמריקאי אף יותר. משפחתו ביקרה עמו באופרטות ומחזות זמר וכך נחשף לתרבות ובידור ניו-יורקיים מגיל צעיר. הוא למד נגינה בפסנתר החל מגיל שש והלחין שירים כבר כנער. החל מ-1919 למד באוניברסיטת קולומביה, שם פגש באוסקר המרשטיין ולורנץ הארט, אשר למדו בשנה מתקדמת יותר באותה אוניברסיטה. בשנת 1921 עבר ללמוד ב"מכון למוזיקה אמנותית" (שלימים נקרא בית הספר ג'וליארד).

### רוג'רס והארט
[שמאל|ממוזער|200px|רוג'רס ליד ה[פסנתר ולימינו לורנץ הארט, 1936]]

רוג'רס שיתף פעולה עם הפזמונאי לורנץ הארט משנת 1919 תחילה כצמד כותבי שירים בסמטת טין פאן ולאחר מכן גם ככותבי מחזות זמר. הם כתבו יחדיו 28 מחזות הזמר מצליחים שהוצגו בברודוויי וכ-500 שירים. בשנות השלושים, עקב המשבר אליו נקלעה ברודוויי עברו רוג'רס והארט להוליווד בה כתבו שירים לסרטים מוזיקליים. ב-1935 חזרו לברודוויי וכתבו מחזמר בכל שנה. שיתוף הפעולה בין השניים נפסק עקב שקיעתו של הארט באלכוהוליזם. ב-1943, עוד לפני מותו של הארט, שיתף רוג'רס פעולה עם אוסקר המרשטיין בכתיבת המחזמר "אוקלהומה!". הארט נפטר בהמשך אותה שנה.

רבים מהשירים שחיברו הפכו לסטנדרטי ג'אז, בהם *Blue Moon*, * I Wish I Were in Love Again*, *My Favorite things*, *The Lady is a Tramp*, *Bewitched, Bothered and Bewildered*ו-*?Have You Met Miss Jones*.

### רוג'רס והמרשטיין

[שמאל|ממוזער|200px|ריצ'רד רוג'רס (משמאל) ואוסקר המרשטיין (מימין), ביניהם [אירווינג ברלין]]

שיתוף הפעולה השני של רוג'רס במהלך הקריירה שלו היה עם אוסקר המרשטיין. הם התפרסמו בזכות מחזות הזמר המצליחים שכתבו ושהוצגו בברודוויי בשנות הארבעים והחמישים, מחזות שהיו להצלחה יוצאת דופן, ביניהם: "אוקלהומה!", "קרוסל", "דרום פסיפיק", "המלך ואני" "שירת הפרח והתוף", ו"צלילי המוזיקה". השניים זכו ביחד ב-34 פרסי טוני (פרסי התיאטרון האמריקני), חמישה עשר פרסי אוסקר, שני פרסי פוליצר, שני פרסי גראמי (פרסי המוזיקה האמריקנית) ושני פרסי אמי.

הם כתבו תשעה מחזות זמר וסרט מוזיקלי אחד, "היריד העליז" (באנגלית: "State Fair"). כמפיקים הביאו השניים לבמה את המחזמר "אנני אוקלי אשת לפידות". שותפותם נמשכה למעלה מעשרים שנה, עד למותו של המרשטיין ב-1960.

### לאחר מותו של המרשטיין
לאחר מותו של המרשטיין ב-1960 כתב רוג'רס מילים ולחן למחזה "ללא מיתרים" (No Strings) שזכה לשני פרסי טוני. לאחר מכן שיתף פעולה עם התמלילן, תלמידו של המרשטיין, סטיבן סונדהיים ואחרים.

הוא נפטר בן 77, לאחר ששרד את מחלת סרטן הלסת, התקף לב וניתוח להסרת מיתרי הקול (laryngectomy).

## חייו האישיים
רוג'רס נשא לאשה את דורותי בל פיינר בשנת 1930, בתם מרי היא סופרת ילדים.

## לקריאה נוספת

* Secrest, Meryle, *Somewhere for me: a biography of Richard Rodgers* (2002), Hal Leonard Corporation, 
* Marx, Samuel, and Jan Clayton. *Rodgers & Hart: Bewitched, Bothered, and Bedeviled : an Anecdotal Account*'. New York: Putnam, 1976.
* Block, Geoffrey Holden, *The Richard Rodgers reader* (2002), Oxford University Press US, 
* Denison, Chuck, *'The Great American Songbook: Stories of the Standards* (2004), Author's Choice Publishing, 
* Everett, William and Laird, Paul, *The Cambridge Companion to the Musical* (2008), Cambridge University Press, 
* Green, Stanley, *The world of musical comedy* (1984, 4th Edition), Da Capo Press, 
* William Hyland, *Richard Rodgers* (1998), New Haven: Yale University Press.


## קישורים חיצוניים

* ביוגרפיה של רוג'רס באתר המאסטרים האמריקאים הגדולים 
* 
* ארגון רוג'רס והמרשטיין 
* 
* 


* Alden Whitman, Richard Rodgers Is Dead at Age 77; Broadway's Renowned Composer, *[[הניו יורק טיימס]]*, December 31, 1979


קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:קווינס: אישים
קטגוריה:יהודים זוכי פרס גראמי
קטגוריה:מלחינים יהודים אמריקאים
קטגוריה:זוכי אוסקר: כותבי השיר המקורי הטוב
קטגוריה:זוכי אמי בפריים טיים: פסקול למיני-סדרה או לסרט טלוויזיה
קטגוריה:זוכי פרס טוני: מוזיקאים
קטגוריה:זוכי פרס טוני לשם כבוד
קטגוריה:זוכי פרס מרכז קנדי
קטגוריה:זוכי פרס פוליצר: דרמה
קטגוריה:זוכי פרס פוליצר: ציון לשבח
קטגוריה:זוכי אמי, גראמי, אוסקר וטוני
קטגוריה:אמריקאים שנולדו ב-1902
קטגוריה:אמריקאים שנפטרו ב-1979